Schema penală pusă la cale de opt medici și asistente din Dolj. Câți bani nemunciți au câștigat în doar 10 luni
Servicii de gardă pe hârtie pentru bani încasați de la Casa de Asigurări de Sănătate. Este schema bine pusă la punct de mai mulți medici și asistente și scoasă la iveală de anchetatori. Opt angajați ai unui centru de permanență din Dolj sunt cercetați penal pentru că ar fi raportat servicii de gardă fictive între ianuarie și octombrie 2024. Ar fi încasat așa peste 150.000 lei.